Futbala matĉo inter la Elektitaro de Esperanto kaj la Armen-devena Argentina Komunumo

La Futbala matĉo inter la Elektitaro de Esperanto kaj la Armen-devena Argentina Komunumo estis amika internacia matĉo okazinta la 31-an de julio 2014, kadre de la UK 2014, en la argentina urbo de Bonaero.

La matĉon ludis la teamoj de la armen-devena komunumo de Argentino kaj la ĵus kreita Esperanta Elektitato. La teamo de Esperantujo estis komponita de partoprenintoj de la universala kongreso kiuj mem sinproponis por ludi tiun matĉon. Per tiu matĉo la ambaŭ teamoj iĝis oficialaj membroj de la Sudamerika Konsilio pri Novaj Federacioj (CSANF), kiu kunigas en Sudameriko teamojn de landoj aŭ nacioj kiuj ne membras en FIFA. La esperanta teamo ankaŭ iĝis oficiala membro de la NF-Ligo.

Pluraj organizoj subtenis la matĉon, krom la CSANF mem, la matĉon suntenis la Registaro de Bonaero, la Komitato de Bonaero por la Panarmenaj Ludoj, la Ĝenerala Unuiĝo Armena pri Sporta Kulturo, la radio programo "Bola sin manija" (La esperantaj trejnistoj kaj organizantoj apartenas al ĝi) kaj la argentina Instituto Kontraŭ la Diskriminacio, Ksenofobio kaj Rasismo. UEA ankaŭ forte apogis kaj varbis la matĉon inter la esperantistoj. Antaŭ la matĉo prelegis reprezentantoj de la esperanta kaj armen-devena komunumo, por Esperantujo prelegis la tiama prezidanto de UEA Mark Fettes.

La rezulto de la matĉo estis venko de la armen-devena teamo 8 goloj kontraŭ 3. La CSANF donacis al ambaŭ teamojn pokalon kiuj reprezentas la internacian amikecon. Malgraŭ la rezulto, la evento estis konsiderata granda sukceso por la Esperanto-movado.

 Ludantoj de la esperanta teamo 
eta|250px|Spektantaro de la matĉo.
Dum la trejnada matĉo okazinta la 26-an de Julio 2014, la trejnistaro elektis ludantaron el 20 personoj. La listo de ludantoj estas la jena:

 1 - Adrian ALEJANDRO 
 2 - Roman EFREMOV 
 3 - Agustín KRUCHOWSKY 
 4 - Fráncel BRIEL GIL  (1-a kapitano)
 5 - Gonzalo SIRIO  (2-a kapitano)
 6 - Mauro MARTINEZ 
 7 - Alejandro CABRERA 
 8 - Sergei LOKIS 
 9 - Emile MALANDA 20px
 10 - Pedro Paulo de Freitas PAULINHO  (3-a kapitano)
 11 - Jefferson RUBIO BOHÓRQUEZ 
 13 - Thomas KLEEMANN 
 14 - Lionel FESTA 
 15 - Maximiliano CATANIA 
 16 - Pablo FISHER 
 17 - Leonardo DICCIARDELLI 
 18 - Fernando SUÁREZ 20px
 19 - Rafael LÓPEZ BINAGHI 
 20 - Alejandro DEMASI 

 Trejnistaro 
eta|250px|La pokaloj de internacia amikeco.

La esperanta teamo kalkulis kun 3 trejnistoj, ĉiuj argentinanoj kaj anoj de la radio-programo argentina "Bola sin manija". Ili estas:

 Juan Pablo ALVAREZ
 Jorge MONTANARI
 Francisco Godinez GALAY

La teĥnikaj helpantoj estis:

 Adrian DESIDERATO
 Patricio GRONDA
 Marcos ZURITA

 Informo pri la matĉo 

 Referencoj 

 Eksteraj ligiloj 
  (blogaĵo de la spektanto)

Kategorio:Esperanta teamo de futbalo
Kategorio:2014 en Argentino
Kategorio:UK 2014
Kategorio:Armena diasporo
Kategorio:Sporto en Bonaero
Kategorio:Futbalo en Argentino